wickkiey/tamil-wikipedia-chunked huggingface dataset:
# சலாபஞ்சிகா

சகாப்த சிற்பம், பேளூர், கர்நாடகா, இந்தியா]]
**சலாபஞ்சிகா** (*salabhanjika*) சிலாபாலிகா எனவும் அறியப்படும் இது இந்திய கலைகளிலும், இலக்கியங்களிலும் பலவிதமான அர்த்தங்களைக் கொண்ட ஒரு சொல்லாகும். இது பெண்பால் அம்சங்களைக் காட்டுகிறது. சமசுகிருதத்தில் இந்த வார்த்தையின் அர்த்தம் ஒரு மரக்கிளையை வைத்திருக்கும் பெண் என்பதாகும். இது மதானிகா என்றும் அழைக்கப்படுகிறது. சலாபஞ்சிகா என்பது ஒரு பொதுவான அலங்காரச் சிலையாகும். மேலும், புத்த, இந்து மற்றும் சமண கட்டிடக்கலைகளின் மத மற்றும் மதச்சார்பற்ற இடங்களுக்கு உள்ளேயும் வெளியேயும் காணப்படும் இந்தியச் சிற்பமாகும்.  
பௌத்த இலக்கியங்களில், சலாபஞ்சிகா ஒரு பண்டைய இந்தியத் திருவிழாவாகக் குறிக்கிறது. புத்தரின் வாழ்க்கைச் சூழலில் சால் மரம் பூக்கும் போது இது கொண்டாடப்படுகிறது.  
பௌத்தத் தளங்களிலுள்ள, தாது கோபுரங்களில் மரத்தாலான ஒரு அழகிய பெண்ணைக் காண்பிக்கின்றன. பொதுவாக புத்தரின் தாய் மாயா வைத்திருப்பது போன்று ஒரு மரக் கிளையை வைத்துள்ளன.
தளத்தின் கிழக்கு நுழைவாயிலில் ஒரு மரத்தின் கீழ் சலாபஞ்சிகா]]
யிலுள்ள ஈசுவரர் கோவிலில் பல சலாபஞ்சிகாக்கள் உள்ளன. இந்த சிலையில் எந்த மரமும் இல்லை. ஒரு பெண் கன்னட எழுத்துகளில் கல்வெட்டு ஒன்றை எழுதுகிறார்.]]
சலாபஞ்சிகா என்ற சொல் சலா மற்றும் பஞ்சிகாவை உள்ளடக்கிய ஒரு கூட்டு சமசுகிருத வார்த்தையாகும். பஞ்சிகா என்ற சொல்லின் அர்த்தம் 'உடைத்தல், குறுக்கிடுதல்'. சலா என்ற சொல்லின் பொருள் "வீடு, இடம், அடைப்பு, சுவர், அரசவை" உதாரணம்- தர்மசலா (ஓய்வு இல்லம்) அல்லது கோசலா (மாடுகளுக்கு ஓய்வு இடம்). இதே சொல் வீடுகளையும் பிற கட்டிடங்களையும் கட்ட பயன்படும் ஒரு மதிப்புமிக்க மரமான சால் மரத்தையும் குறிக்கிறது. சமசுகிருத அறிஞரான வோகலின் கூற்றுப்படி, இந்திய மரபுகளில் சலாபஞ்சிகா என்ற வார்த்தையின் வெவ்வேறு அர்த்தங்கள் சால் மரத்தின் அந்தந்த முக்கியத்துவத்துடன் இணைக்கப்படலாம், புத்த மரபு அதை புத்தரின் பிறப்புடன் தொடர்புபடுத்துகிறது. அதே சமயம் இந்து மற்றும் சமண மரபுகள் ஒரே மாதிரியாக சிலைகள் மற்றும் பிற கலைப் பொருட்களை உருவாக்குவதற்கான மரமாக வகைப்படுத்துகிறது.  
இந்துக்கள் மற்றும் சமணர்களின் கலை மற்றும் இலக்கியங்களில், சலாபஞ்சிகா என்ற சொல் தூணிலும், சுவரிலும், அல்லது மண்டபத்திலும் உள்ள சிலையைக் குறிக்கிறது என்று வோகல், ஆச்சார்யா போன்ற பிற அறிஞர்கள் ஒப்புக்கொள்கிறார்கள்.
# சலாபஞ்சிகா

## இருப்பிடங்கள்

பௌத்த மரபுகளில், சால் மரத்துடன் புகழ்பெற்ற சலாபஞ்சிகா சிற்பங்கள் பர்குத்திலும், உலக பாரம்பரிய தளமான ராய்சென் மாவட்டத்திலுள்ள சாஞ்சி தூபியின் நுழைவாயில்களிலும் காணப்படுகின்றன. பட்னாவுக்கு அருகில், ஒரு சலாபஞ்சிகாவின் மற்றொரு உதாரணம் பௌத்த தூபியுடன் தோண்டப்பட்டது.  
இந்து மரபுகளில், சால் மரம் இல்லாத புகழ்பெற்ற சலாபஞ்சிகா சிற்பங்களில் 12 ஆம் நூற்றாண்டின் தென் மத்திய கர்நாடகாவில் உள்ள பேலூர், ஹளேபீடு சோமநாதபுரம் போன்ற இடங்களில் போசளர் கோயில்களில் சில பிரபலமான சலாபஞ்சிகா சிற்பங்கள் உள்ளன உள்ளன. இந்து மற்றும் சமணக் கோவில்களில் உள்ள சில சலாபஞ்சிகாவில் சிலை அல்லது நிவாரணத்தின் பின்புறம் அல்லது பக்கவாட்டில் பூ அல்லது கொடியின் உருவங்களின் அலங்காரங்கள் இருக்கிறது.  
இந்தியா, நேபாளம், கம்போடியா, வியட்நாம், இந்தோனேசியாவின் பல வரலாற்று கோயில்களில் சலாபஞ்சிகாக்கள் கண்டுபிடிக்கப்பட்டுள்ளன. வடகிழக்கு கர்நாடகாவின் ஜலசங்வியிலுள்ள சாளுக்கிய கால கோயில், திரிபாக (S வடிவம்) வடிவத்தில் பல உள்ளன. இந்த ஆரம்பகால சிற்பங்கள் பிற்கால போசள அடைப்புக்குறி -உருவங்களுக்கு உத்வேகம் அளித்தன.
# சலாபஞ்சிகா

## தொடர்புடைய குறிப்புகள்

இந்திய துணைக் கண்டத்தின் பண்டைய இலக்கியங்களில் சால் மரம் பெரும்பாலும் அசோகு மரத்துடன் தவறாகக் கருதப்படுகிறது. லும்பினியிலுள்ள ஒரு தோட்டத்தில் ஒரு அசோக மரத்தின் கீழ் கௌதம புத்தரைப் பெற்றெடுத்தபோது, அதன் கிளையைப் பிடித்தபடி இருக்கும் சாக்கிய இராணி மாயாவின் நிலையும் சாலபஞ்சிகாவின் நிலைப்பாடு தொடர்புடையது. சில ஆசிரியர்கள் சலாபஞ்சிகா மரத்தின் அடியில் இருக்கும் ஒரு இளம் பெண்ண்ணின் உருவம், கருவுறுதலின் பண்டைய மர தெய்வம் என்று கூறியுள்ளனர்.
# மோகன் வர்கீஸ் சுங்கத்

**மோகன் வர்கீஸ் சுங்கத்** (*Mohan Verghese Chunkath*) இந்தியாவின் கேரளா மாநிலத்தை சேர்ந்தவர். 1978-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.
# மோகன் வர்கீஸ் சுங்கத்

## கல்வி மற்றும் விளையாட்டு

இவர் விலங்கியல் பாடத்தில் முதுகலைப் பட்டம் பெற்றவர்.
ஸ்க்ராபிள் விளையாட்டில் தேசிய சாம்பியன் பட்டம் வென்றவர். இந்த விளையாட்டில் உலக உளவில் 21-வது இடத்தில் இருந்தவர்.
# மோகன் வர்கீஸ் சுங்கத்

## அரசுப் பணிகள்

1978 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார்.1980-ஆம் ஆண்டு நில நிர்வாகத் துறை துணை ஆட்சியராகவும், சுற்றுச்சூழல் மற்றும் வனத்துறை சார்புச் செயலாளராகவும் பணியைத் தொடங்கினார். தருமபுரி மாவட்ட ஆட்சியராகவும், தொழில் துறை இணைச் செயலாளராகவும், வேளாண்மைத் துறை இயக்குநராகவும், உயர் கல்வித் துறை செயலாளராகவும், எரிசக்தித் துறையின் தலைவர் மற்றும் நிர்வாக இயக்குநராகவும், தமிழ்நாடு கடல்சார் வாரியத்தின் துணைத் தலைவராகவும், சுற்றுச்சூழல் மற்றும் வனத் துறை செயலாளராகவும் பொறுப்புகளை வகித்துள்ளார். தமிழக அரசின் தலைமைச் செயலாளராக இருந்த ஷீலா பாலகிருஷ்ணன், பணி ஓய்வு பெறுவதை அடுத்து, தமிழகத்தின் 42-வது தலைமைச் செயலாளராக 1 ஏப்ரல் 2014 அன்று பொறுப்பேற்றார். 2 டிசம்பர் 2014 அன்று தலைமைச்செயலாளர் பதவியிலிருந்து மாற்றப்பட்டு சென்னையில் உள்ள அண்ணா மேலாண்மை நிறுவனத்தின் இயக்குநராக நியமிக்கப்பட்டார்.
# பெர்கானா பிராந்தியம்

**பெர்கானா பிராந்தியம்** (, ) என்பது உஸ்பெகிஸ்தானின் பிராந்தியங்களில் ஒன்றாகும். இது உஸ்பெகிஸ்தானின் கிழக்குப் பகுதியில் அமைந்துள்ளது. பெர்கானா பள்ளத்தாக்கின் தெற்குப் பகுதியில் அமைந்துள்ளது. இதன் எல்லைகளாக உஸ்பெகிஸ்தானின் நமங்கன் மற்றும் அந்திச்சான் பிராந்தியங்களும், கிர்கிஸ்தான் மற்றும் தஜிகிஸ்தான் ஆகிய நாடுகளும் அமைந்துள்ளன. இதன் பரப்பளவு 6,800 சதுர கிலோமீட்டர் ஆகும். சூலை 1, 2020 அன்றைய நிலவரப்படி இந்த பிராந்தியத்தின் மக்கள்தொகை சுமார் 37,82,200 ஆகும். இந்த பிராந்தியத்தின் 71%க்கும் அதிகமான மக்கள் கிராமப் பகுதிகளில் வாழ்கின்றனர்.
# சுர்க்ஷோன்டர்யோ பிராந்தியம்

**சுர்க்ஷோன்டர்யோ பிராந்தியம்** (, , UniPers: "sorxāndaryā") என்பது உஸ்பெக்கிஸ்தானின் விலோயட்களில் (பிராந்தியம்) ஒன்றாகும். இது உஸ்பெகிஸ்தானின் தென்கிழக்கு மூலையில் அமைந்துள்ளது. இந்தப் பிராந்தியம் 1941ஆம் ஆண்டு மார்ச் 6ஆம் நாள் உருவாக்கப்பட்டது. இதன் எல்லைகளாக உஸ்பெகிஸ்தானின் கசுக்கடரியோ பிராந்தியமும், துருக்மெனிஸ்தான், ஆப்கானிஸ்தான் மற்றும் தஜிகிஸ்தான் ஆகிய நாடுகளும் அமைந்துள்ளன. சுர்க்ஷோன்டர்யோ ஆறு இந்த பிராந்தியத்தில் ஓடுகிறது. அந்த ஆற்றில் இருந்து இந்தப் பிராந்தியம் அதன் பெயரைப் பெறுகிறது. இந்தப் பிராந்தியத்தின் பரப்பளவு 20,100 சதுர கிலோமீட்டர் ஆகும். 2005 ஆம் ஆண்டு மதிப்பீட்டின் படி இந்த பிராந்தியத்தின் மக்கள்தொகை 19,25,100 ஆகும். இதில் 80% கிராமப்புறங்களில் வாழ்கின்றனர். அதிகாரப்பூர்வ தகவல்களின்படி இங்கு வாழும் 83% மக்கள் உஸ்பெக்கியர்கள் மற்றும் 1% தஜிக்குகள் ஆவர். ஆனால் அதிகாரப்பூர்வமற்ற தகவல்களின்படி உஸ்பெக்கிஸ்தானில் உள்ள பெரும்பாலான தஜிக்குகள் சுர்க்ஷோன்டர்யோ, சமர்கந்து மற்றும் புகாரா பிராந்தியங்களில் வாழ்கின்றனர். எனவே இந்த பிராந்தியத்தை பாரசீக மொழி பேசும் பகுதி என தகவல்கள் நமக்கு காட்டுகின்றன. இந்த பிராந்தியத்தின் மிக உயரமான சிகரம் மற்றும் உஸ்பெக்கிஸ்தானின் மிக உயரமான சிகரமானது கஸ்ராடி சுல்தோன் சிகரம் ஆகும். அதன் உயரம் 4,643 மீட்டர் ஆகும். இது கிஸ்ஸர் மலைப்பகுதியில் அமைந்துள்ளது.
# ரியான்ஏர் வானூர்தி 4978

**ரியான்ஏர் விமானம் 4978** என்பது 23 மே 2021 அன்று ஒரு சர்வதேச திட்டமிடப்பட்ட பயணம் மேற்கொண்ட பயணிகள் விமானமாகும். இது பெலருசியா வான்வெளியில் இருந்தபோதும், பெலருசிய அரசாங்கத்தால் மின்சிக் தேசிய வானூர்தி நிலையத்தில் தரையிறக்கப்பட்டது. அங்கு விமானத்தில் பயணம் செய்த, எதிர்க்கட்சி ஆர்வலர் மற்றும் பத்திரிகையாளர் ரோமன் புரோட்டசெவிச் மற்றும் அவரது காதலி சோபியா சபேகா அதிகாரிகளால் கைது செய்யப்பட்டனர். கிரேக்கத்தின் ஏதென்ஸ் சர்வதேச விமான நிலையத்திலிருந்து லித்துவேனியாவின் வில்னியசு விமான நிலையத்திற்கு பயணித்த விமானம் ஜனாதிபதி அலெக்சாண்டர் லுகாஷென்கோவின் உத்தரவின் பேரில் வெடிகுண்டு மிரட்டல் என்ற பாசாங்கின் பேரில் பெலருசிய போர் விமானம் ஒன்றின் மூலம் தடுத்து, மின்சிக்கு அழைத்துச் செல்லப்பட்டது. இந்த சம்பவத்தை சர்வதேச சமூகம் கண்டித்துள்ளது.
# ரியான்ஏர் வானூர்தி 4978

## விமானம் பயணம்

<mapframe width=300 height=350 zoom=4 latitude=47.4 longitude=26.5 text="விமானத்தின் பயணப்பாதையும் மாற்றப்பட்ட பயணமும்.">
{
"type": "ExternalData",
"service": "page",
"title": "Flight FR4978 2021-05-23.map"
}
</mapframe>  
23 மே 2021 அன்று, ரியான்ஏர் வானூர்தி 4978 ( ஏதென்ஸ் - வில்னியஸ்) தென்வில்னியசிலிருந்து 83 கி.மீ. (45 விமானப் பயணத்தூரம்) தூரத்திலும் மேற்கு மின்சிக்கிலிருந்து 170 கி.மீ. தூரத்திலும், (90 விமான பயணத்தூரத்திலும்), பெலருசியன் வான் வெளியில் இருந்தபோது தவறான வெடிகுண்டு அச்சுறுத்தலுக்குப் பின்னர் மின்சிக் தேசிய வானூர்தி நிலையத்திற்குத் திருப்பி விடப்பட்டது. இந்த விமானத்தில் 171 பயணிகள் அப்போது பயணித்துக்கொண்டிருந்தனர். அவரது காதலி சோபியா சபேகாவும் பெலருசிய அதிகாரிகளால் விமானத்திலிருந்து அகற்றப்பட்டார். விமானிகள் மின்சிகில் தரையிறங்க அனுமதிக்குமாறு கேட்டதாக பெலருசிய அரசாங்க செய்தி நிறுவனம் (பெல்ட்) தெரிவித்தது. ரியான்ஏர்மற்றும் பெலருசிய சட்ட அமலாக்க பிரிவும் விமானத்திலிருந்து எவ்வித வெடிகுண்டுகளை கண்டெடுக்கவில்லை எனத் தெரிவித்தனர். அரசாங்க எதிர்ப்பு ஆர்ப்பாட்டங்களில் முந்தைய ஆண்டுகளில் பங்களிப்பிற்காக "பயங்கரவாத நடவடிக்கையில் ஈடுபட்ட தனிநபர்கள்" பட்டியலில் புரோட்டசெவிச் வைக்கப்பட்டிருந்தார். பெலருசில் புரோட்டசெவிச் "மரண தண்டனையை எதிர்கொள்கிறார்" என்று சிகானுஸ்காயா கூறினார். விமானத்தை விட்டு வெளியேறும்போது, புரோட்டசெவிச் மற்றொரு பயணியிடம் "மரண தண்டனை இங்கே எனக்கு காத்திருக்கிறது" என்று கூறினார். புரோட்டசெவிச் பதினைந்து ஆண்டுகள் சிறைத்தண்டனை அனுபவித்ததாக மற்றொரு ஆதாரம் தெரிவிக்கின்றது. கூடுதலாக, முன்னர் புரோட்டாசெவிச் திருத்திய நெக்ஸ்டா டெலிகிராம் சேனலின் உறுப்பினரான ததேயுஸ் கிக்சன், பெலாரசியன் கேஜிபியின் அதிகாரிகள் விமானத்திலிருந்ததாகவும், அவர்கள் "ரியன்ஏர்” குழுவினருடன் கைவினை வெடி குண்டு விமானத்தில் இருப்பதாகச் சண்டையிட்டுள்ளனர்.  
மே 23 அன்று பெலருசு மீதான எப்ஆர் 4978 விமானப் பயணத் பாதை அசாதாரணமானது என்றும்; விமான கதிரலைக் கும்பா மூல தரவுகளின் அடிப்படையில், விமானம் பெலருசுக்கு மேலே இறங்கத் தொடங்கவில்லை என்றும் விமானமானது, வில்னியசில் தரையிறங்குவதற்கான தயாரிப்பிலில் இருந்தது. அசாதாரண பாதையின் படி, விமானத்தின் விமானிகள் விரைவில் லிதுவேனியன் வான்வெளியில் செல்ல அசல் திசையை வைத்திருந்ததையும், ஆனால் பெலருசிய ஜெட் போர் விமானத்தின் குறுக்கீட்டிற்குப் பிறகு திசை திருப்ப வேண்டிய கட்டாயம் விமானிகளுக்கு ஏற்பட்டது..  
விமானம் மின்ஸ்கில் தரையிரங்கிய ஏழு மணி நேரம் கழித்து புறப்பட அனுமதிக்கப்பட்ட விமானம், வில்னியசை எட்டரை மணி நேரம் தாமதமாக அடைந்தது. வில்னீயசில் தரையிறங்கும் போது பொட்டாசெவிச், சபேகா மற்றும் மூன்று ரஷ்ய குடிமக்கள் விமானத்தில் இல்லை. தண்ணீர், கழிப்பறை வசதி அல்லது தொலைபேசி அழைப்புகள் இல்லாமல் 2.5 மணி நேரம் காத்திருக்க வேண்டியிருந்ததாக பயணிகள் குறிப்பிட்டனர், அதே நேரத்தில் மின்சிக் விமான நிலையத்தில் 50 முதல் 60 பெலருசிய பாதுகாப்பு அதிகாரிகள் சோதனைகளை மேற்கொண்டனர்.
# ரியான்ஏர் வானூர்தி 4978

## எதிர்வினைகள்

### பெலருசிய அரசாங்க நிலைப்பாடு

இந்த சம்பவத்தைத் தொடர்ந்து, கட்டாய தரையிறக்கம் குறித்து விசாரிக்க ஒரு விசாரணைக் குழுவினை அமைத்ததாக பெலருசிய போக்குவரத்து அமைச்சகம் தெரிவித்தது. விசாரணையின் முன்னேற்றம் குறித்து ஐ.சி.ஏ.ஓ மற்றும் ஐ.ஏ.டி.ஏ-க்கு அறிவிப்பதாகவும், விரைவில் ஒரு அறிக்கையை வெளியிடுவதாகவும் கூறியது  
மே 24, 2021 அன்று, பெலரசு போக்குவரத்து அமைச்சின் விமானத் துறை இயக்குநர் ஆர்ட்டியம் சிகோர்ஸ்கி, மே 23 அன்று மின்சிக் விமான நிலையத்திற்கு அனுப்பிய மின்னஞ்சல் கடிதத்தைப் படித்தார். இந்த செய்தியில் "ஹமாஸ் வீரர்கள்" கையெழுத்திட்டிருந்ததாகவும், "காசா பகுதியில் தாக்குதலை நிறுத்தவும்" இஸ்ரேலுக்கு இசுரேலின் ஆதரவை நிறுத்த ஐரோப்பிய ஒன்றியத்திற்கும் கோரிக்கைகளை உள்ளடக்கியது எனத் தெரிவித்தார். இந்த கடிதத்தின்படி, வில்னியசு மீது விமானத்தை வெடிக்கச் செய்வதாக அச்சுறுத்தப்பட்டது. ஜெர்மனியின் அதிபர் அங்கேலா மேர்க்கெல் பெலாரஷ்ய விளக்கத்தை "முற்றிலும் நம்பமுடியாதது" என்று தெரிவித்தார். இந்த சம்பவத்துடன் எந்த வகையிலும் தொடர்பு இல்லை என்று ஹமாஸ் மறுத்துள்ளது.
# ரியான்ஏர் வானூர்தி 4978

## எதிர்வினைகள்

### தடைகள்

மே 24 அன்று, பெருசிய வான்வெளியில் லித்துவேனியாவுக்குச் செல்லும் மற்றும் புறப்படும் அனைத்து விமானங்களையும் தடை செய்ய லிதுவேனியன் அமைச்சரவை முடிவு செய்தது, இது 00:00 GMT, 25 மே (03:00 EEST) முதல் அமலுக்கு வந்தது. பிரித்தானிய போக்குவரத்து செயலாளர் கிராண்ட் ஷாப்ஸ், சிவில் விமானப் போக்குவரத்து ஆணையத்திற்கு பிரித்தானிய விமான நிறுவனங்கள் பெலருசிய வான்வெளியைத் தவிர்க்க கோருமாறு அறிவுறுத்தினார். இங்கிலாந்து வான்வெளியில் இயங்க பெலவியாவின் அனுமதி இடைநிறுத்தப்பட்டது. உக்ரேனிய ஜனாதிபதி வோலோடிமிர் ஜெலென்ஸ்கி பெலருசுடான விமான போக்குவரத்தை நிறுத்துமாறு அரசாங்கத்திற்கு அறிவுறுத்தினார்.
# ரியான்ஏர் வானூர்தி 4978

## எதிர்வினைகள்

### சாத்தியமான தடைகள்

ஐரோப்பிய ஒன்றியம் மே 24 அன்று பெல்ஜியத்தின் பிரஸ்ஸல்ஸில் தலைவர்களின் கூட்டத்தை நடத்த உள்ளது. கூட்டத்திற்கு முன், லிதுவேனியன் ஜனாதிபதி கீதனாஸ் நசாடா ஐரோப்பிய ஒன்றியத்திற்கு பெலருசு மீது புதிய பொருளாதார தடைகளை விதிக்க அழைப்பு விடுத்தார். எட்டு நாடுகளின் விமானங்கள் பெலருசுக்குச் செல்லவும் தடை விதிக்க அழைப்பு விடுக்கப்பட்டது. மற்றொரு பரிந்துரை பெலருசிலிருந்து ஐரோப்பிய ஒன்றியத்திற்குள் நுழைவதற்கு தரைவழி போக்குவரத்து தடை செய்யப்பட வேண்டும் என்பதாகும்.
# ரியான்ஏர் வானூர்தி 4978

## எதிர்வினைகள்

### சர்வதேச வழக்கறிஞர்கள்

- ரியான்ஏர் தலைமை நிர்வாக அதிகாரி மைக்கேல் ஓ லியரி, இந்த நிகழ்வு "மாநில அனுசரணையான கடத்தல்" என்றும், ரியான்ஏர் சில கேஜிபி முகவர்கள் விமான நிலையத்தில் ஏற்றப்பட்டிருக்கிறார்கள் என்று நம்புவதாகத் தெரிவித்தார்.
- ரஷ்ய உயர்நிலை பொருளாதாரப் பள்ளியின் இணைப் பேராசிரியர் முனைவர் குளெப் போகுஷ் ஒரு வெடிகுண்டு அச்சுறுத்தலின் நிலை (நாடகமாக்குதல்) மற்றும் பெலருசிய அதிகாரிகளால் விமானத்தை இடைமறிப்பது ஆகியவை குழுவினரையும் பயணிகளையும் பாதிக்கக்கூடும் என்றும் சிகாகோ உடன்படிக்கை மற்றும் 1971 மாண்ட்ரீல் உடன்படிக்கை ஆகிய இரண்டின் அடிப்படையில் இந்த வழக்கின் சட்ட மதிப்பீட்டை வழங்கவேண்டும் என்றும் இது ஒரு "மிகவும் ஆபத்தான முன்மாதிரி" என்றும் விவரித்தார்.
# ரியான்ஏர் வானூர்தி 4978

## விமான நிறுவனங்கள்

ரியான்ஏர் தலைமை நிர்வாக அதிகாரி மைக்கேல் ஓ லியரி இந்த நிகழ்வு "மாநில அனுசரணையான கடத்தல்" என்றும், ரியான்ஏர் "விமான நிலையத்தில் சில [பெலாரசிய] கேஜிபி முகவர்களும் ஏற்றப்பட்டிருந்தனர்" என்றும் நம்புவதாக தெரிவித்தார். நிலைமை தெளிவாகும் வரை லாட்வியன் விமான நிறுவனமான ஏர்பால்டிக் மே 24 அன்று பெலருசிய வான்வெளியில் பறக்காது என்று அறிவித்தது. மேலதிக அறிவிப்பு வரும் வரை பெலருசிய வான்வெளியில் நடவடிக்கைகளை நிறுத்துவதாக லுஃப்தான்சா அறிவித்துள்ளது.
# ரியான்ஏர் வானூர்தி 4978

## விமானம்

சம்பந்தப்பட்ட விமானம் தயாரித்து நான்கு ஆண்டுகள் ஆன போயிங் 737-800 வகையினைச் சார்ந்தது. இது போலந்தில் பதிவு செய்யப்பட்டது. இதன் பதிவு எஸ்பி-ஆர்எஸ்எம். இந்த விமானம், மே 2017இல் ரியன்ஏர் நிறுவன சேவையில் 2017ல் அயர்லாந்தில் EI-FZX பதிவுடன் இணைந்தது. மேலும் போலந்து விமானப் பதிவேட்டில் 2019ல் ரியான்ஏர் சன் SP-RSM ஆக மாற்றப்பட்டது.
# தேபேந்திரநாத் சாரங்கி

**தேபேந்திரநாத் சாரங்கி** (*Debendranath Sarangi*) இந்தியாவின் ஒடிசா மாநிலத்தை சேர்ந்தவர். 1977-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.
# தேபேந்திரநாத் சாரங்கி

## அரசுப் பணிகள்

1977 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில் பணியாற்றிய இவர் தமிழக அரசின் தலைமைச் செயலாளராக இருந்த எஸ். மாலதி பணி ஓய்வு பெறுவதை அடுத்து, தமிழகத்தின் 40-வது தலைமைச் செயலாளராக 16 ஏப்ரல் 2011 அன்று பொறுப்பேற்றார். 2012-ம் ஆண்டு டிசம்பர் 31-ம் தேதி பணியில் இருந்து ஓய்வு பெற்றார். இதைத் தொடர்ந்து, தமிழக அரசின் ஆலோசகராக இருந்த இவர் இரண்டு மாதங்கள் கழித்து அப்பொறுப்பில் இருந்து விடுவிக்கப்பட்டார்.
# எஸ். மாலதி

**எஸ். மாலதி** (*S. Malathi*) இந்தியாவின் தமிழ்நாட்டைச் சேர்ந்தவர். 1977-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.
# எஸ். மாலதி

## வாழக்கை குறிப்புகள்

இவர் 1954 ஆம் ஆண்டு தஞ்சாவூரில் பிறந்தார்.இவரது தந்தை சுவாமிநாதன் கர்நாடகத்தில், தொலைத் தொடர்புத்துறையில் உயர் பதவியில் இருந்தவர். அங்கு வசித்ததால் இவருக்கு தமிழ், ஆங்கிலம், கன்னடம் நன்றாகத் தெரியும். அதேபோல இந்தியிலும் புலமை பெற்றவர்.
# எஸ். மாலதி

## கல்வி

இவர் விலங்கியல் பாடத்தில் முதுகலைப் பட்டம் பெற்றவர்.
பிரிட்டனில் நிதி குறித்த பட்டயப் படிப்பைப் படித்தார்.
# எஸ். மாலதி

## அரசுப் பணிகள்

1977 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார்.திருச்சியில் உதவி ஆட்சியராக தனது பணியைத் தொடங்கினார்.1987-ம் ஆண்டில் வேலூர் மாவட்ட ஆட்சியராக பணியாற்றினார்.உள்துறை செயலாளர் உள்பட பல்வேறு முக்கிய துறைகளில் பணியாற்றிய இவர் தமிழக அரசின் தலைமைச் செயலாளராக இருந்த கே. எஸ். ஶ்ரீபதி பணி ஓய்வு பெற்றதை அடுத்து, தமிழகத்தின் 39-வது தலைமைச் செயலாளராக 1 செப்டம்பர் 2010 அன்று பொறுப்பேற்றார். 2011-ம் ஆண்டு மே 16-ம் தேதி பணியில் பதவியில் இருந்து மாற்றப்பட்டு, புள்ளியியல் துறை ஆணையராக நியமிக்கப்பட்டார்.
# எஸ். மாலதி

## மறைவு

2003ம் ஆண்டு முதல் மார்பகப் புற்றுநோயால் அவதிப்பட்டு வந்த நிலையிலும் சிகிச்சையுடன் பணியையும் தொடர்ந்தார்.அவரது பதவிக்காலம் 2014ம் ஆண்டு அக்டோபர் மாதம் வரை இருந்த நிலையில், 2011ம் ஆண்டு ஆகஸ்ட் மாதமே விருப்ப ஓய்வு பெற்றுக் கொண்டார்.தேனாம்பேட்டையில் உள்ள தனியார் மருத்துவமனையில்
புற்றுநோய்க்கு தொடர்ந்து சிகிச்சை பெற்று வந்த இவர் தனது 57 வயதில் 25 மார்ச் 2012 அன்று காலை 9.45 மணியளவில் சிகிச்சை பலனின்றி காலமானார்.
# இருபென்சைல் கீட்டோன்

**இருபென்சைல் கீட்டோன்** (*Dibenzyl ketone*) C<sub>15</sub>H<sub>14</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். 1,3-இருபென்சைலசிட்டோன் என்ற பெயராலும் இச்சேர்மம் அழைக்கப்படுகிறது. மையத்திலுள்ள ஒரு கார்பனைல் குழுவுடன் இரண்டு பென்சைல் குழுக்கள் சேர்ந்து இச்சேர்மம் உருவாகிறது.  
இதன் விளைவாக மத்தியிலுள்ள கார்பனைல் கார்பன் அணு மின்னனு கவரியாகவும் அருகிலுள்ள இரண்டு கார்பன் அணுக்களும் சிறிதளவு அணுக்கரு கவரியாகவும் மாறுகின்றன.
இந்த காரணத்திற்காக இருபென்சைல் கீட்டோன் அடிக்கடி ஆல்டால் ஒடுக்கவினையில் பயன்படுத்தப்படுகிறது. இவ்வினையில் இருகார்பனைல் சேர்மமான இருபீனைலீத்தேன் டையோனும் காரமும் சேர்ந்து டெட்ராபீனைல்வளையபெண்டாடையீனோன் சேர்மத்தை உருவாக்குகின்றன. இருபென்சைல் கீட்டோனை வகைப்படுத்திய பெருமை உருசிய வேதியியலாளர் வெரா போக்தனோவ்சிகையாவைச் சேரும்.
# இருபென்சைல் கீட்டோன்

## தயாரிப்பு

பீனைல் அசிட்டிக் அமிலத்தை அசிட்டிக் நீரிலி மற்றும் நீரற்ற பொட்டாசியம் அசிட்டேட்டுடன் சேர்த்து 140 -150 செல்சியசு வெப்பநிலையில் மீள் கொதிப்புக்கு உட்படுத்தப்படுகிறது. இக்கலவையை மெதுவாக வடிகட்டி வடிநீர்மமாக அசிட்டிக் அமிலம் பெறப்படுகிறது. கார்பனீராக்சைடு வாயு வினையில் வெளியேறுகிறது. இறுதியில் கிடைக்கும் நீர்மம் இருபென்சைல் கீட்டோனும் சிறுபான்மை மாசுக்களும் கலந்த நீர்மமாக இருக்கும். 200 – 205 செல்சியசு வெப்பநிலைக்கு இக்கலவையை சூடுபடுத்தும் போது பிசினாக்கம் நிகழ்ந்து கீட்டோன் உருவாகும் அளவு குறைகிறது.
# சுதா கவுல்

**சுதா கவுல்** (*Sudha Kaul*) ஓர் இந்திய சமூக சேவகர் மற்றும் கல்வியாளராவார். மாற்றுத்திறனாளிகளின் மறுவாழ்வுக்காக இவர் செய்த சேவைகளுக்காக நன்கு அறியப்படுகிறார். கவுல் இந்திய பெருமூளை வாத நிறுவனத்தின் துணைத் தலைவராகவும், சிறப்புக் கல்வி மையத்தின் நிறுவனர முதல்வராகவும் உள்ளார். பல அரசாங்கக் குழுக்களில் இணைந்து கவுல் பணியாற்றியுள்ளார். இந்தியாவின் மாற்றுத்திறன் குடிமக்களுக்கான புதிய சட்டங்களை உருவாக்குவதற்காக வடிவமைக்கப்பட்ட அரசாங்கக் குழுவின் தலைவராகவும் இருந்தார்.
# லட்சுமி பிரானேஷ்

**லட்சுமி பிரானேஷ்** (*Lakshmi Pranesh*) என்பவர் ஓர் இந்திய ஆட்சிப் பணி அதிகாரி ஆவார். 1967-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர். இவர் தமிழகத்தின் முதல் பெண்
தலைமைச்செயலாளரும் ஆவார்.
# லட்சுமி பிரானேஷ்

## அரசுப் பணிகள்

1967 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். கூட்டுறவு, உணவு மற்றும் நுகர்வோர் பாதுகாப்பு துறைகளுக்கான கூடுதல் செயலாளராக பணியாற்றிய இவர் தமிழக அரசின் தலைமைச் செயலாளராக இருந்த சுகவனேஸ்வர் பணியிட மாற்றம் செய்யப்பட்டதை அடுத்து, தமிழகத்தின் 35-வது தலைமைச் செயலாளராக 2 டிசம்பர் 2002 அன்று பொறுப்பேற்றார். 2005-ம் ஆண்டு ஏப்ரல் 30-ம் தேதி பணி ஓய்வு பெற்றார்.
# தொடர் (வானொலி மற்றும் தொலைக்காட்சி)

**தொடர்** (Serial) என்பது தொலைக்காட்சி மற்றும் வானொலி நிகழ்ச்சிகளில் தொடர்ச்சியான அத்தியாயங்கள் பாணியில் வெளிவரும் ஒரு நிகழ்ச்சி ஆகும். இது பொதுவாக முழு தொலைக்காட்சி தொடராக அல்லது பருவங்களாக கொண்டு முக்கிய கதை அம்சத்தை மையமாக வைத்து தயாரிக்கப்படுகின்றது. சில நேரங்களில் வழித்தொடராக ஒரு தொடரில் இருந்து ஒரு கதாபாத்திரம் வாயிலாக தயாரிக்கப்படுகின்றது.  
இங்கிலாந்து நாட்டில் தொடர்கள் நன்கு அறியப்பட்ட இலக்கியப் படைப்புகளின் தொடர்கதைகளை நேரடி தழுவல்களாக கொண்டு உருவாக்குவதுடன் பொதுவாக குறைந்த எண்ணிக்கையிலான அத்தியாயங்களைக் கொண்டே தயாரிக்கப்படுகின்றது. ஆனால் தமிழ்த் தொடர்கள் இதற்க்கு நேர்மறையாக குடும்பப் பின்னணி மற்றும் பழிவாங்குதல் போன்ற கதைக்கருவை மையமாக வைத்து பல எண்ணிக்கையான அத்தியாயங்களை கொண்டு தயாரிக்கப்படுகின்றது.  
ஒரு தொடர் கதை பார்வையாளர்களை ஈர்ப்பதற்காக பல மர்மமான மற்றும் பரப்பான முடிச்சுகளை ஒவ்வொரு அத்தியாயத்தின் மூலம் அவிழ்ப்பது போன்றே தயாரிக்கப்படும்கின்றன. இது காணெளி காட்சி பதிவு சாதனங்களின் கண்டுபிடிப்புக்கு பிறகு இந்த வகை நிகழ்ச்சியை காண்பது எளிதாக்கியுள்ளது, இதன் விளைவாக தொடர்களுக்கு வெற்றியும் மற்றும் புகழும் அதிகரித்துள்ளது.
# கஸ்தூரி இரங்கப்ப நாயக்கன் கோட்டை

**கஸ்தூரி இரங்கப்ப நாயக்கன் கோட்டை** ( *Kasturi Rangappa Nayaka Fort* ) என்பது கர்நாடகாவின் தும்கூர் மாவட்டத்திலிள்ள சிராவில் உள்ள ஒரு கோட்டையாகும். இதற்கு விசயநகரப் பேரரசிலும், போசாளப் பேரரசிலும் படையணித் தலைவர்களாக பணிபுரிந்த சித்திரதுர்க நாயக்கர்கள் வழிவந்த கஸ்தூரி ரங்கப்ப நாயக்கனின் (1602–1652) பெயரிடப்பட்டது. இவர் 17 ஆம் நூற்றாண்டின் ஆரம்பத்தில் விஜயநகர் பேரரசின் கீழ் பாளையக்காரராக சிராவை ஆட்சி செய்தார். இவர்களின் ஆட்சிக்குப் பின்னர், கோட்டையும் சிரா மாகாணமும் பல ஆட்சியாளர்களின் கட்டுப்பாட்டில் வந்தது.
# கஸ்தூரி இரங்கப்ப நாயக்கன் கோட்டை

## வரலாறு

கோட்டையின் கட்டிய வரலாறு 17 ஆம் நூற்றாண்டின் முற்பகுதியில் தொடங்குகிறது. விசயநகரப் பேரரசின் வீழ்ச்சிக்குப் பின்னர் சித்திரதுர்கம் நகரை தலைநகராகக் கொண்டு கர்நாடகத்தின் கிழக்கு பகுதிகளை நாயக்கர்கள் ஆட்சி புரிந்தனர். கஸ்தூரி ரங்கப்ப நாயக்கர் ஒரு பாளையக்காரராக சிராவை ஆட்சி செய்தபோது சிரா நகரத்துக்கும் கோட்டைக்கும் அடித்தளம் அமைத்தார். பின்னர், இப்பகுதியில் ஆளுநராக நியமிக்கபட்ட மாலிக் உசேன் கோட்டையின் கட்டுமானப் பணிகளை முடித்து, நகரத்தை சுற்றி ஒரு மண் சுவரையும் கட்டினார்.
# கஸ்தூரி இரங்கப்ப நாயக்கன் கோட்டை

## அம்சங்கள்

கல் மற்றும் செங்கற்களால் ஆன இந்த கோட்டை 197.5 ஏக்கர் (79.9 ஹெக்டேர்) பரப்பளவில் பரவியுள்ளது. மேலும் பல வரலாற்று நினைவுச்சின்னங்களைக் கொண்டுள்ளது. இந்த கோட்டை ஒரு அகழியால் சூழப்பட்டிருந்தது. நிரந்தர கட்டமைப்பாக இருந்த கல்லாலான பாறை கூட கோட்டையின் ஒரு பகுதியாக அமைந்தது.
# உந்துகணை

ஒரு **உந்துகணை** என்பது ஒரு ஏவூர்தி பொறியால்<nowiki/> இயக்கப்படும் தானே பிலிறுந்திய, வழிகாட்டப்படாத ஆயுத முறைமை ஆகும். உந்துகணைகள் முதன்மையாக நடுத்தர மற்றும் நீண்ட தூர சேணேவி முறைமைகளாகப் பயன்படுத்தப்படுகின்றன, இருப்பினும் வரலாற்றுச்சாராக அவை வானிலிருந்து மேற்பரப்பிற்கும், சில வானிலிருந்து வானிற்கும் ஏவ பயன்படுத்தப்படுகின்றன, மேலும் மேற்பரப்பில் இருந்து வானிற்கும் ஏவும் சில எடுத்துக்காட்டுகள் கூட காணப்படுகின்றன. புத்தியல் மேற்பரப்பிலிருந்து மேற்பரப்புக்கு ஏவப்படும் உந்துகணை முறைமைகளின் எடுத்துக்காட்டுகளில் BM-27 உரகன் மற்றும் M270 பல்குழல் உந்துகணை முறைமை ஆகியவை அடங்கும்.  
ஒரு உந்துகணையின் படைத்துறை பேச்சுவழக்கு ஏவுகணையிலிருந்து வேறுபடுகிறது. ஆரம்ப ஏவுகணைகள் "வழிகாட்டப்பட்ட உந்துகணைகள்" அல்லது "வழிகாட்டப்பட்ட ஏவுகணைகள்" என்று அழைக்கப்பட்டன. சில உந்துகணைகள் வழிகாட்டப்படாத முறைமைகளாக உருவாக்கப்பட்டு பின்னர் பஉசெமு போன்ற வழிகாட்டப்பட்ட விருத்துகளுக்கு(version) மேம்படுத்தப்பட்டன, இவை பொதுவாக ஏவுகணைகளாக மாறுவதற்கு பகரமாக "உந்துகணை" என்ற சொல்லை தக்கவைத்துக்கொள்கின்றன. VA-111 சக்வல் போன்ற நீருக்கடியில் பயணிக்கும் உந்துகணைகள் அல்லது ஏவுகணைகள், அவற்றின் உந்துவிசை அமைப்பு எதுவாக இருந்தாலும் ஏவரிகள் என்று அழைக்கப்படுகின்றன.
# உந்துகணை

## ஆரம்பகால வளர்ச்சி

சில தோற்றமான சேணேவிகளாக உந்துகணைகளின் பயன்பாடு இடைக்கால சீனாவைச் சேர்ந்தது, அங்கு தீ அம்புகள் போன்ற கரணங்கள்(device) பயன்படுத்தப்பட்டன (பெரும்பாலும் உளவியல் ஆயுதமாக இருந்தாலும்), பின்னர் படிப்படியாக ஐரோப்பாவிற்கும் மத்திய கிழக்கிற்கும் பரவியது. 20 ஆம் நூற்றாண்டில் துல்லியமான உற்பத்தி முறைவழிகள் ஒப்பீட்டளவில் துல்லியமான உந்துகணைகளை சாத்தியமாக்கியபோது உந்துகணைகள் ஒரு குறிப்பிடத்தக்க ஆயுதமாக மாறியது.  
இந்த உந்துகணைகள் பழந்தமிழில் **'தெறிப்பு**<nowiki/>' என்னும் சொல்லால் குறிக்கப்பட்டுள்ளன. 1940 ஆம் ஆண்டில் யாழ்ப்பாணத்தில் எழுதப்பட்ட ஒரு இலக்கியத்தில் இச்சொல்லால் உந்துகணை குறிக்கப்பட்டிருந்தது.
# உந்துகணை

## ஈழப்போரில் உந்துகணைகள்

இவை புலிகளால் நான்காம் ஈழப்போரில் மட்டுமே பயன்படுத்தப்பட்டன. இவையெல்லாம் அவர்களின் உள்நாட்டுப் பொருட்களைக் கொண்டே உருவாக்கப்பட்டன ஆகும். ஆனால் சிறீலங்கா அரச படைகள் தரப்பில் இப்படி ஏதும் பயன்படுத்தப்படவில்லை.  
**புலிகளின் உந்துகணைகள்:**
# உந்துகணை

## ஈழப்போரில் உந்துகணைகள்

### 1)பண்டிதர் 1550

இதன் வெடியுளையில்(war head) மூன்று முனைகள் உண்டு.  
**புதுப்புனைந்தவர்:** கேணல் சார்ள்ஸ் அன்ரனி (மாவீரர்)  
** 'பண்டிதர்' என்னும் பெயர்காரணம்:** விடுதலைப் புலிகளின் உறுப்பினர் லெப்.கேணல். பண்டிதர் அவர்களின் நினைவாகச் சூட்டப்பெற்றது  
**பட்டப் பெயர்:** சமாதானம்  
**பெயர்க்காரணம்:** அதன் ஒலி மற்றும் அது தரும் தாக்கம் ஆகிய இரண்டும் இரு தரப்புகளுக்கும் இடையில் சமாதானத்தை உண்டாக்குமளவு சக்தியானது என்றுதான் அப்படி அழைக்கப்பட்டது.  
**வெடியுளை:** 214 kg  
**வெடியுளை வகை :** C4  
**உந்துகணை நீளம்:** 14'  
**நெடுக்கம்:** 6 km  
**இருப்பில் இருந்த இழுவையுடன் கூடிய ஏவுபலகைகள்:** 15  
**நேரடி தாக்கம்:** 50m சுற்றுவட்டத்தை அழிக்கும்  
இந்த உந்துகணைகள் விடுதலைப் புலிகளால் முற்றிலும் உள்நாட்டில் உருவாக்கப்பட்டவை ஆகும். அதனை துக்கி தாணிப்பதற்கு(load) குறைந்தது இருவர் என்றாலும் வேண்டும்.. இந்த உந்துகணையை இயக்க சுமார் ஆறு பேர் தேவை. இதனை இயக்கும் இடத்தில் இயக்குபவர்கள் நிக்கமட்டார்கள், சுமார் 50 மீற்றர் துரத்தில் நின்றுதான் இயக்கவைப்பர்கள். இது இலக்கில் வீழ்ந்து வெடிக்கும் போது பாரிய ஒலி கேட்கும் ,அதன் துண்டுகள் கூட படையினரில் படத்தேவையில்லை இது வெடிக்கும் போது எழும் சத்தமே படையினரை கொன்றுவிடும் .  
இந்த உந்துகணைகள் முதன் முதலில் முகமாலை முன்னரணில் உள்ள படையினர் மீதுதான் சோதித்துப் பார்க்கபட்டது . அதன் பின்னர் தான் இந்த உந்துகணையின் உற்பத்தி அதிகரிக்கபட்டு மன்னார் ,வவுனியா, மணலாறு போன்ற களமுனைகளுக்கு அனுப்பிவைக்கபட்டது.  
ஆனால் சமாதானம் பின்னர் பயன்படுத்தப்படவில்லை. அவற்றை காவிச்செல்வது, செயல்படுத்துவது போன்ற செயற்பாடுகளுக்கு மேலதிக போராளிகள் தேவைப்பட்டதால் முகமாலை முன்னரங்கு பகுதி சண்டைகளோடு உள்ளூர் விளைவிப்புக்கள் நிறுத்தப்பட்டன.
# உந்துகணை

## ஈழப்போரில் உந்துகணைகள்

### 2) சண்டியன்

சமாதனம் போன்று இது படையினருக்கு பெரும் தாக்கத்தை ஏற்படுத்தாது. ஆனால் படையினர் இதன் பெயரை சொல்லி அச்சப்படும் அளவிற்கு இதன் தாக்கம் இருந்தது. இந்த உந்துகணை முதன்முதலாக 2000 ஆண்டு 3ஆம் மாதமளவில் சாளஸ் அன்ரனி அவர்களால் முல்லை சாலைத் தளத்தில் பரிசோதிக்கப்பட்டு வெற்றிகரமாக உறுதிசெய்யப்பட்டது.  
**புதுப்புனைந்தவர்:** கேணல் சார்ள்ஸ் அன்ரனி (மாவீரர்)  
**உந்துகணை நீளம்:** 4'  
**நெடுக்கம்:** <15 km  
**வெடியுளை:** 65 kg  
**வெடியுளை வகை :** C4  
**தாக்க சுற்றுவட்டம் :** 800m  
**இருப்பில் இருந்த இழுவையுடன் கூடிய ஏவுபலகைகள்:** 8
# கே. பி. சங்கர்

**கே. பி. சங்கர்** (K. P. Sankar) என்பவர் தமிழ்நாட்டின் 16 ஆவது சட்டமன்றத்தின் உறுப்பினர் ஆவார். இவர் 2021 ஆம் ஆண்டு தமிழக சட்டமன்றத் தேர்தலில் திருவொற்றியூர் சட்டமன்றத் தொகுதியிலிருந்து தமிழக சட்டமன்றத்திற்குத் தேர்ந்தெடுக்கப்பட்டவர் ஆவார். இவர் திராவிட முன்னேற்றக் கழகத்தைச் சார்ந்த அரசியல்வாதி ஆவார். இவர் முன்னதாக சென்னைப் பெருநகர மாநகராட்சியின் 5 ஆவது வார்டின் உறுப்பினராகவும் இருந்தவர் ஆவார்.
# சாலிகிராமம், மைசூர்

**சாலிகிராமம்** (*Saligrama*) என்பது இந்தியாவின் கர்நாடகாவின் மைசூர் மாவட்டத்தில் உள்ள சாலக்கிராமம் வட்டத்தில் உள்ள ஒரு நகரமாகும். மாவட்டத்தில் பரப்பளவில் ஐந்தாவது மிகப்பெரிய நகரமான இது காவிரி ஆற்றின் வடக்குக் கரையில் அமைந்துள்ளது. இராமானுசர் சில காலம் இப்பகுதியில் இருந்ததால் வைணவர்கள் இந்த இடத்தை புனிதமான இடமாக கருதுகின்றனர்.  
சிறீ யோகா நரசிம்மர் சுவாமி கோயில், சமண பசாதிகள் மற்றும் ஒரு ஆசிரமம் உட்பட பல மத தளங்கள், பிரபலமான பழைய கோயில்கள் போன்றவை இங்கு அமைந்துள்ளன. தங்க வியாபாரி நாகேஷ் கெம்பாச்சர் என்பவர் இந்த இடத்தைச் சேர்ந்தவர்.
# சாலிகிராமம், மைசூர்

## பின்னணி

12ம் நூற்றாண்டு முற்பகுதியில் சோழர்கள் ஆட்சியில் வைணவ மகாசாரியர் சிறீ இராமானுசர் இங்கு பன்னிரண்டு வருடம் தங்கியிருந்துள்ளார். அவர் மேல்கோட்டைக்கு அருகில் உள்ள இந்த ஊருக்கு சாலக்கிராமம் என்று பெயரிட்டார். இன்றும் இங்கு அமைந்துள்ள ஒரு குளம் எவ்வித மாசுமிலாமல் பராமரிக்கப்படுகிறது. இந்த குளத்திற்கு எதிரே இராமானுசரின் காலடி செதுக்கப்பட்டுள்ள ஒரு சிறிய கோயில் உள்ளது.
# இரங்கநாதசுவாமி கோவில், நிர்த்ததி

**அரங்கநாத சுவாமி கோயில்** (*Ranganatha Swamy Temple* ) என்பது இந்தியாவின் கர்நாடக மாநிலத்தின் தாவண்கரே மாவட்டத்திலுள்ள நிர்த்ததி எனற கிராமத்தில் அமைந்துள்ள ஒரு இந்துக் கோவிலாகும். இது விஜயநகர பேரரசின் மறு கட்டுமானத்திற்கு பிந்தையதாகும். புகழ்பெற்ற வரலாற்றாசிரியரும், கல்வெட்டியல் கலைஞருமான பெஞ்சமின் லூயிஸ் ரைஸின் கூற்றுப்படி, இங்குள்ள பொ.ச 1698 தேதியிட்ட கன்னட மொழி கல்வெட்டு, கி.பி 1696இல் முகலாயப் பேரரசர் ஔரங்கசீப்பின் படைகளால் ஏற்பட்ட அசல் கோயிலின் அழிவை விவரிக்கிறது. சித்திரதுர்க நாயக்கர்கள் வழியில் வந்த பரமப்ப நாயக்கன் (ஆட்சி 1689–1721) பொ.ச. 1698இல் கோவிலை மீண்டும் கட்டினார். இந்த நினைவுச்சின்னம் இந்திய தொல்பொருள் ஆய்வகத்தின் கர்நாடக மாநில பிரிவால் பாதுகாக்கப்படுகிறது.
# டோர்னோட் மாகாணம்

**டோர்னோட்** (, பொருள்: கிழக்கு) என்பது மங்கோலியாவின் 21 ஐமக்குகளில் (மாகாணங்கள்) கிழக்கில் கடைசியாக உள்ளதாகும். இதன் தலைநகரம் சோயிபல்சன்.
# டோர்னோட் மாகாணம்

## மக்கள் தொகை

இந்த ஐமக்கில் பெரும்பான்மையாக உள்ள மக்கள் ஹல் இனத்தவர் ஆவர். எனினும் புர்யத் இனக்குழு மக்களும் 22.8% அளவிற்கு வசிக்கின்றனர். 2000வது ஆண்டு மக்கள் தொகை கணக்கெடுப்பின்படி அவர்களின் எண்ணிக்கை 17,196 ஆகும்.
# டோர்னோட் மாகாணம்

## வரலாறு

இந்த ஐமக் 1941ம் ஆண்டின் நிர்வாக சீரமைப்பின் போது உருவாக்கப்பட்டது. அந்நேரத்தில் இதன் பெயர் *சோயிபல்சன்* என்று அழைக்கப்பட்டது. பொதுவுடமை தலைவர் கோர்லூகீன் சோயிபல்சனுக்குப் பிறகு அவ்வாறு பெயரிடப்பட்டது. இதன் தலைநகரம் *பயன் தியூமன்* என்று அழைக்கப்பட்டது. பின்னர் அதுவும் சோயிபல்சன் என்று பெயரிடப்பட்டது. 1963ஆம் ஆண்டு இந்த ஐமக்கிற்கு அதன் தற்போதைய பெயரான *டோர்னோட்* கொடுக்கப்பட்டது.
# டோர்னோட் மாகாணம்

## குறிப்பிடத்தக்க நபர்கள்

- சிமேடீன் சைகான்பிலேக், மங்கோலியாவின் பிரதம மந்திரி
# டோர்னோகோவி மாகாணம்

**டோர்னோகோவி** (, *கிழக்கு கோபி*) என்பது மங்கோலியாவின் 21 ஐமக்குகளில் (மாகாணங்கள்) ஒன்றாகும். இது மங்கோலியாவின் தென்கிழக்கு பகுதியில் அமைந்துள்ளது. சீன மக்கள் குடியரசின் தன்னாட்சி பகுதியான உள் மங்கோலியாவிற்கு அருகில் அமைந்துள்ளது.  
இந்த ஐமக் கோபி பாலைவனத்தில் அமைந்துள்ளது. அடிக்கடி ஏற்படும் மணல் மற்றும் பனி புயல்கள் மங்கோலியாவின் கடினமான வானிலை சூழ்நிலையை அதிகப்படுத்துகின்றன. இங்கு வெப்பநிலையானது -40 டிகிரி செல்சியஸில் இருந்து 40 டிகிரி செல்சியஸ் வரை வேறுபட்டு காணப்படும். நிலத்தின் வெப்ப நிலையானது 60 டிகிரி செல்சியஸ் வரை அதிகரிக்கும்.  
இங்கு நிலத்தடி நீரானது ஏராளமான அளவில் உள்ளது. ஆனால் ஏரிகள் அல்லது ஆறுகள் கிடையாது.
# மீத்திறச் சிற்றினம்

**மீத்திறச் சிற்றினம்** (*Super Species*) சில நேரங்களில் ஒரு "பிரதிநிதி" சிற்றினத்தைச் சுற்றியுள்ள நிலையினைக் குறிப்பதாகும். இது முறைசாரா தரமாகப் பயன்படுத்தப்படுகிறது. பெர்ன்ஹார்ட் ரென்ச் மற்றும் பின்னர் எர்ன்ஸ்ட் மேயர் ஆகியோரால் பிரபலப்படுத்தப்பட்டது. ஒரு மீத்திறச் சிற்றினங்களை உருவாக்கும் சிற்றினங்கள் இடம் சார்ந்த பரவல்களைக்
# மீத்திறச் சிற்றினம்

## உதாரணம்

ஒரு பொதுவான மூதாதையரிடமிருந்து உருவான தொடர்புடைய உயிரினங்கள் குழுவாக மீத்திறச் சிற்றினம் எனப்படுகிறது. வேறுபட்ட வரம்புகளில் வாழ்கின்றன. உதாரணமாக கருந்தொண்டை பச்சை கதிர்குருவி குழுவாகும். இக்குழுவில் டவுன்சென்ட், ஹெர்மிட், பொன்-கன்னம் மற்றும் கருப்பு-தொண்டை சாம்பல் கதிர்குருவிகளை உள்ளடக்கியது. இக்குழு ஒரு மீத்திறத் சிற்றினத்திற்கு சிறந்த எடுத்துக்காட்டு.  
மேற்கண்ட குழுவில் உள்ள பிந்தைய நான்கு இனங்கள் ஒவ்வொன்றும் கருந்தொண்டை பச்சை மூதாதையரிடமிருந்து உருவாகியுள்ளதாக கருதப்படுகிறது. கருந்தொண்டை பச்சைக் கதிர்குருவியினம், தென்கிழக்கு அமெரிக்காவின் இலையுதிர் வனப்பகுதியிலிருந்து மிக சமீபத்திய பனிப்பாறை முன்னேற்றங்களால் உருவாக்கப்பட்ட ஊசியிலையுள்ள காடுகளாக விரிவடைந்ததால், இடத் தனிமை ஏற்பட்டு குழுக்களாகப் பிரிக்கப்பட்டது. பிரிக்கப்பட்ட கதிர்குருவிகளின் தலைமுறைகள் மேற்கு மற்றும் வடக்கு, கீழ்வட அமெரிக்கா முழுவதும் மெதுவாக பரவின். ஒவ்வொரு குருவிகளின் குழுவும் வேறுபட்ட "குழுவாக" மாறியது. இனப்பெருக்க தனிமைப்படுத்தலால் மரபணு ஓட்டம் நிறுத்தப்பட்டது. இதன் விளைவாக ஐந்து இனங்கள் பல்வேறு இடப் பண்புகளைப் பகிர்ந்து கொள்கின்றன, ஆனால் அவற்றின் தனித்துவமான பண்புகளையும் வெளிப்படுத்துகின்றன.
# டுன்ட்கோவி மாகாணம்

**டுன்ட்கோவி** (, *நடு கோவி*) என்பது மங்கோலியாவின் 21 ஐமக்குகளில் (மாகாணங்கள்) ஒன்றாகும். இது மங்கோலியாவின் தெற்கு பகுதியில் அமைந்துள்ளது. மங்கோலியாவின் தலைநகரான உலான் பத்தூரில் இருந்து சுமார் 245 கிலோ மீட்டர் தெற்கில் இது அமைந்துள்ளது. இதன் தலைநகரம் மன்டல்கோவி ஆகும்.
# டுன்ட்கோவி மாகாணம்

## காலநிலை

இது பெரும்பாலும் பகுதியளவு-வறண்ட புல்வெளி மற்றும் தாழ்வான மலைகளை கொண்டுள்ளது. இங்கு வெப்பநிலையானது கோடை காலத்தில் அதிகபட்சமாக 32 டிகிரி செல்சியசும் குளிர்காலத்தில் குறைந்தபட்சமாக -30 டிகிரி செல்சியஸ் வரையும் வேறுபடும். இங்கு மழைப்பொழிவு குறைவாகவே உள்ளது. காற்றில் ஈரப்பதம் குறைவாக உள்ளது.  
புழுதிப் புயல்கள் மற்றும் குளிர்கால ஷுட் ஆகிய காலநிலை பிரச்சினைகள் இங்கு அடிக்கடி ஏற்படுகின்றன.
# டுன்ட்கோவி மாகாணம்

## போக்குவரத்து

இந்த ஐமக்கிற்கென வணிகரீதியான வான் போக்குவரத்து கிடையாது. பொதுவான போக்குவரத்தாக பேருந்து பயன்படுகிறது. எனினும் பெரும்பாலான கிராமப்புறங்களுக்கு போக்குவரத்து வழிகள் கிடையாது. பெரும்பாலும் பயணமானது *மிக்ருகள்* (சிற்றுந்து) அல்லது தனியார் ஜீப்புகள் மூலம் நடைபெறுகிறது. 2013ம் ஆண்டு நிறைவு செய்யப்பட்ட 300 கிலோ மீட்டர் தொலைவுடைய சாலையானது இந்த ஐமக்கின் தலைநகரான மன்டல்கோவி மற்றும் மங்கோலியாவின் தலைநகரமான உலான் பத்தூரை இணைக்கிறது.  
பெரும்பாலான உள்ளூர் மக்கள் 250 சிசி மோட்டார் சைக்கிள்களை வைத்துள்ளனர். அவற்றையே முக்கியமான போக்குவரத்து முறையாக பயன்படுத்துகின்றனர்.
# டுன்ட்கோவி மாகாணம்

## உள்ளூர் பொருளாதாரம்

இந்த மாகாணத்தின் முக்கியமான தொழிலானது விலங்குகள் வளர்ப்பு மற்றும் கம்பளி போன்ற கால்நடை உற்பத்தி பொருட்கள் ஆகும். இந்த மாகாணமானது மங்கோலிய உள்ளூர்வாசிகள் இடையே அதன் *அய்ரக்கிற்காக* (புளித்த குதிரை பால்) பிரபலமாக உள்ளது. அய்ரக் என்பது ஒரு பாரம்பரிய மங்கோலிய மதுபானம் ஆகும்.
# தெறாடி

தரணி *கிராண்ட் துர்க்* இன் தளத்தில் வைக்கப்பட்டுள்ளன]]
ஒரு **தெறாடி**(musket) என்பது 16 ஆம் நூற்றாண்டின் முற்பகுதியில் ஒரு சீர்குழல் ஆயுதமாகத் தோன்றிய ஒரு முகவாய் தாணிக்கப்பட்ட நீண்ட சுடுகலனாகும், முதலில் கொக்கிக்குழலின் கனமான விருத்தாக வந்த இது, கனமான கவசத்தை ஊடுருவக்கூடிய இயல்பைக் கொண்டது ஆகும். 16 ஆம் நூற்றாண்டின் நடுப்பகுதியில், கனமான கவசம் குறைந்துவிட்டதால் இந்த வகை தெறாடி பயன்பாட்டில் இல்லை, ஆனால் திரியள் செந்தரமாக மாறியதால், தெறாடி என்ற சொல்லானது ஒரு நீண்ட அனற்கலள் கொண்ட சுடுகலனிற்கான பெயராக 19 ஆம் நூற்றாண்டின் நடுப்பகுதி வரை அதன் வழித்தோன்றல்கள் மூலம் தொடர்ந்தது.  
1835 ஆம் ஆண்டில் காசிமிர் இலெஃவசெக்சு<nowiki/>அறிமுகப்படுத்திய வெடிப்பொதியிட்ட வெந்-தாணித்தல் சுடுகலன்கள், 1849 ஆம் ஆண்டில் கிளாட்-எட்டியென் மினியால் புதுப்புனையப்பட்ட மினியே குண்டு மற்றும்1854 ஆம் ஆண்டில் வோல்கானிக் ரிப்பீட்டிங் ஆர்ம்சு என்ற நிறுவனத்தால் விளைவிக்கப்பட்ட முதல் நம்பகமான மீளடி சுடுகலன்கள் ஆகியவற்றின் விளைவாக மரையிடப்பட்ட தெறாடிகள் (புத்தியல் சொற்களில் **துமுக்கிகள்** என்று அழைக்கப்படுபவை) பொதுவானதாக மாறியபோது, 19 ஆம் நூற்றாண்டில் இந்த பாணி தெறாடி ஓய்வு பெற்றது. மீளடி சுடுகலன்கள் பொதுவானதாகிவிட்டதால், அவை வெறுமனே "*துமுக்கிகள்*" என்று அழைக்கப்பட்டன, இது தெறாடியின் ஊழியை முடிவுக்குக் கொண்டுவந்தது.
# தெறாடி

## சொற்பிறப்பியல்

<nowiki/>பொறிமுறை]]
ஆங்கிலச் சொற்பிறப்பியல் அகராதியின் கூற்றுப்படி, வேட்டெஃகங்கள் பெரும்பாலும் விலங்குகளின் பெய்ராஅல் பெயரிடப்பட்டன, மேலும் Musket என்ற சொல் பிரஞ்சு வார்த்தையான *mousquette*லிருந்து பெறப்பட்டது, இது ஒரு ஆண் சிட்டுப்பருந்துக்கான பெயர். ஒரு மாற்றுக் கோட்பாடு என்னவென்றால், 16 ஆம் நூற்றாண்டின் பிரெஞ்சு *mousquet*, *-ette*, இத்தாலிய *moschetto*, *-etta*விலிருந்து பெறப்பட்டது, அதாவது ஒரு எந்திரவில் இன் அம்பு. இத்தாலிய *moschetto* என்பது *mosca*, ஒரு இலையான் ஆகும்.  
தமிழ்ச்சொல்லான தெறாடியின் சொற்பிறப்பு மூன்று சொற்களின் - தெறு + ஆடு + இ - கூட்டுச் சொல்லாகும். **தெறு** - சுடு; **ஆடு**- கொல் (*இச்சொல்லுக்கு மட்டும் தமிழில் நூற்றுக்கும் மேற்பட்ட பொருள் இருக்கிறது*); **இ** - விகுதி. இதன் பொருள் **சுட்டுக் கொல்லப் பயன்படும் ஓர் கருவி** என்பதாகும்.
# மரையிடப்பட்ட தெறாடி

மரையிடப்பட்ட தெறாடி]]
மரையிடப்பட்ட தெறாடி]]
ஒரு **மரையிடப்பட்ட தெறாடி அல்லது மரையிடப்பட்ட-தெறாடி** என்பது 19 ஆம் நூற்றாண்டின் நடுப்பகுதியில் செய்யப்பட்ட ஒரு வகை வேட்டெஃகம். முதலில் இந்த சொல் ஒரு சீர்குழல் ஆயுதமாக விளைவிக்கப்பட்ட தெறாடிகளுக்கு மட்டுமே குறிப்பிடப்படுகிறது, பின்னர் அவற்றின் சுடுகுழல்கள் மரையிடப்பட்ட சுடுகுழல்களால் மாற்றப்பட்டன. இந்தச் சொல்லானது பின்னர் நேரடியாக மாற்றப்பட்ட துமுக்கி<nowiki/>களையும் ஒரு குறிப்பிட்ட மாதிரி சீர்குழல் தெறாடியின் ஒட்டுமொத்தமாக அதே வடிவமைப்பில் இருந்தவற்றையும் குறிக்க பயன்பட்டது.
# மரையிடப்பட்ட தெறாடி

## வரலாறு மற்றும் வளர்ச்சி

19 ஆம் நூற்றாண்டின் முற்பகுதியில், துமுக்கிகளும் தெறாடி<nowiki/>களும் இருந்தன. தெறாடிகள் சீர்குழல் முகவாய்-தாணித்தல் ஆயுதங்கள் ஆகும். அவை வட்ட ஈயக் குண்டுகள் அல்லது கலை மற்றும் குண்டு போன்ற கணைகளை சுடுகின்றன. இவை ஒரு சுரிகையினை பூணும் விதமாயும் வடிவமைக்கப்பட்டுள்ளன. ஒரே மாதிரியான அனற்கலள் அல்லது மூடியள் சூட்டு பொறிமுறையைப் பயன்படுத்தியதில் துமுக்கிகள் ஒத்திருந்தன, ஆனால் முக்கிய வேறுபாடு என்னவென்றால், அவற்றின் சுடுகுழல்கள் மரையிடப்பட்டிருந்தன - அதாவது, அவற்றின் சுடுகுழல்களில் உட்புற மேற்பரப்பில் பொளிவாய்கள் வெட்டப்பட்டிருந்தன, இதனால் சன்னம் சுடுகுழலில் இருந்து வெளியேறும்போது சுழலும்.
# சுரிகை

**சுரிகை** என்பது ஒரு கத்தி, குத்துவாள், வாள் அல்லது கூர் வடிவ சுரிகை ஆயுதமாகும், இது ஒரு துமுக்கி, தெறாடி அல்லது ஒத்த வேட்டெஃகத்தின் முகவாய் முடிவில் பொருந்தும் வகையில் வடிவமைக்கப்பட்டுள்ளது, இதனால் சமரில் சுடுகலனானது தேவைக்கேற்ப ஈட்டி போன்ற ஆயுதமாக மாறுகிறது. 17 ஆம் நூற்றாண்டு முதல் முதலாம் உலகப் போர் வரை, இது காலாட்படை தாக்குதல்களுக்கான முதன்மை ஆயுதமாகக் கருதப்பட்டது. இன்று, இது ஒரு துணை ஆயுதமாக அல்லது கடைசி முயற்சியாக கருதப்படுகிறது.
# சுரிகை

## வரலாறு

ஆங்கிலேயரின் பயோனெட் என்ற சொல் 16 ஆம் நூற்றாண்டின் இரண்டாம் பாதியில் இருந்து வருகிறது, ஆனால் அந்த நேரத்தில் சுரிகைகள் வேட்டெஃகங்களின் முனைகளுக்கு பொருத்தக்கூடிய கத்திகளா, அல்லது வெறுமனே ஒரு வகை கத்தியா என்பது தெளிவாகத் தெரியவில்லை. எடுத்துக்காட்டாக, கோட்கிரேவின் 1611 அகராதியானது பயோனெட்டை "*ஒரு வகையான சிறிய தட்டையான குத்துவாள், எண்ணைப்பலகையில் தீட்டப்பட்ட கத்தி; அல்லது இடையில் தொங்கவிடத்தக்க ஒரு பெருமைமிகு கத்தி*" என்று விரித்துரைக்கிறது. அதேபோல், 1655 ஆம் ஆண்டில் பியோர் பொரெல் என்பவர் ஒரு பயோனெட் என்று அழைக்கப்படும் ஒரு வகையான நீண்ட கத்தி பேயோனில் உண்டாக்கப்பட்டது என்று மட்டுமே எழுதியுள்ளார், ஆனால் மேலதிக விளக்கத்தை அளிக்கவில்லை.  
தமிழில் இதற்கான பெயரான 'சுரிகை' என்பது 1987 இன் பிற்பகுதியில் ஈழத்தில் விடுதலைப் புலிகளால் வழங்கப்பட்டது ஆகும். அக்கால கட்டத்தில் அவர்கள் இதனை * 'சனியன்' * என்றும் சுட்டினர்.
# சுரிகை

## வகைகள்

### பன்நோக்கு சுரிகைகள்

குறுதுமுக்கி<nowiki/>க்கான சினைடர் அரி-பின் சுரிகை(உறையுடன்)]]  
M4 சுரிகை.]]
# புளோரோவசிட்டோன்

**புளோரோவசிட்டோன்** (*Fluoroacetone*) C<sub>3</sub>H<sub>5</sub>FO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம புளோரின் சேர்மமாகும். முப்புளோரோவசிட்டோனில் மூன்று புளோரின் அணுக்கள் இருக்கின்றன ஆனால் இச்சேர்மத்தில் ஒரே புளோரின் அணு மட்டுமே உள்ளது. சாதாரண நிலைகளில் புளோரோவசிட்டோன் நிறமற்ற நீர்மமாகும். எளிதில் தீப்பற்றுவதும் உயர் நச்சுத்தன்மை கொண்டிருப்பதும் இதன் இயல்புகளாகும். இச்சேர்மத்தின் புகை காற்றுடன் கலக்கும் போது வெடிக்க நேரிடும்.
# புளோரோவசிட்டோன்

## தயாரிப்பு

மூவெத்திலமீன் மூவைதரோபுளோரைடுடன் புரோமோவசிட்டோனைச் சேர்த்து வினைபுரியச் செய்து புளோரோவசிட்டோனைத் தயாரிக்கிறார்கள்.
# புளோரோவசிட்டோன்

## பயன்பாடுகள்

உயர் புளோரோகீட்டோன்களைத் தயாரிக்க புளோரோவசிட்டோன் ஒரு முன்னோடிச் சேர்மமாகப் பயன்படுகிறது. பெராக்சிமோனோகந்தக அமிலத்தின் கீட்டோன்-வினையூக்கிய சிதைவு வினையின் இயக்கவியலை ஆய்வதற்கு புளோரோவசிட்டோன் ஒரு வினையூக்கியாகப் பயன்படுத்தப்படுகிறது.
புரோமோவசிட்டோன் அல்லது குளோரோவசிட்டோன் போன்ற பிற ஆலசனேற்றம் செய்யப்பட்ட அசிட்டோன் வழிப்பெறுதிகளுக்கு மாறாக புளோரோவசிட்டோன் ஒரு கண்ணீர் வரவழைக்கும் பொருளாகப் பயன்படுத்தப்படுவதில்லை.
# புளோரோவசிட்டோன்

## இவற்ரையும் காண்க

- புரோமோ அசிட்டோன்
- அயோடோ அசிட்டோன்
# குண்டெறியம்

குண்டுகளை வீசியது. இந்தக் குண்டெறியம் சுமார் 3,325 கிலோ எடை கொண்டது. மியூசி டி எல் ஆர்மி .]]  
**குண்டெறியம்** (Bombard) என்பது ஒரு வகை தெறுவேயம் அல்லது கணையெக்கி ஆகும், இது இடைக்காலம் மற்றும் புத்தியல் காலத்தின் ஆரம்பத்தில் பயன்படுத்தப்பட்டது. குண்டெறியங்கள் முக்கியமாக பெரிய குழல்விட்டம் கொண்ட, முகவாய் தாணிக்கும் சேணேவி<nowiki/>த் துண்டுகளாக இருந்தன, அவை எதிரிகளின் கோட்டைகளின் சுவர்களில் வட்டக் கல் எறிபொருள்களைச் சுட பயன்படுத்தப்பட்டன, படையினரை உடைக்க உதவியது. பெரும்பாலான குண்டெறியங்கள் இரும்பினால் செய்யப்பட்டன மற்றும் எறிபொருள்களைச் சுட வெடிமருந்துகள் பயன்படுத்தப்பட்டன. மோன்சு மெக், மா துருக்கி குண்டெறியம் மற்றும் கை-குண்டெறியம் உள்ளிட்ட குண்டெறியங்களுக்கு பல எடுத்துக்காட்டுகள் உள்ளன.  
இந்த ஆயுதம் இரோயல் சேணேவி<nowiki/>யின் தரநிலையின் Bombardier (குண்டெறிஞர்) இற்கான பெயரையும் bombardment (குண்டுவீசுகை) என்ற சொல்லையும் வழங்கியது.
# குண்டெறியம்

## சொற்கூறு

"bombard" என்ற சொல் முதன்முதலில் 14 ஆம் நூற்றாண்டின் முற்பகுதியிலிருந்து 14 ஆம் நூற்றாண்டின் நடுப்பகுதி வரை எந்த வகையான சுடுகலன்களையும் விரித்துரைக்கப் பயன்படுத்தப்பட்டது, ஆனால் பின்னர் இது 14 முதல் 15 ஆம் நூற்றாண்டுகளில் பெரிய தெறுவேயங்களுக்குப் பயன்படுத்தப்பட்டது. பெரிய பீரங்கிகளுடனும் அதன் வலுவான தொடர்பு இருந்தபோதிலும், குண்டெறியங்களுக்கு செந்தரப்படுத்தப்பட்ட அளவு இல்லை, மேலும் இந்த சொல்லானது ஒரு மீட்டர் நீளம் மற்றும் பல மீட்டர் நீளமுள்ள 20 தொன் வரை எடையுள்ள தெறுவேயங்களுக்கும் குறிப்பதற்காக பயன்படுத்தப்படுகிறது.
# குண்டெறியம்

## சொற்பிறப்பியல்

இதற்காண தமிழ்ச்சொல்லான 'குண்டெறியம்' என்பது மூன்று சொற்களால் - *குண்டு + எறி + அம்* - உருவான ஒரு கூட்டுச் சொல்லாகும். **குண்டு** - குண்டான உருண்டை; **எறி** - எறிதல்; **அம்** - ஒரு கருவிப்பொருளீறு. இது பெரும்பாலும் பெரியது என்னும் பொருளினை உணர்த்தும் . மொத்தமாக, ஒரு குண்டினை எறியும் படைக்கலம் என்னும் பொருளில் தமிழில் வருகிறது.
# கே. எஸ். ஶ்ரீபதி

**கே. எஸ். ஶ்ரீபதி** (*K.S Sripathi*) இந்தியாவின் தமிழ்நாட்டைச் சேர்ந்தவர். 1975-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.
# கே. எஸ். ஶ்ரீபதி

## அரசுப் பணிகள்

1975 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில் பணியாற்றிய இவர் தமிழக அரசின் சிறப்புத் தலைமைச் செயலாளராக 2008 ஆகஸ்ட் 14ஆம் நாள் நியமிக்கப்பட்டார்.அதனை தொடர்ந்து, தமிழக அரசின் தலைமைச் செயலாளராக இருந்த எல். கே. திரிபாதி பணி ஓய்வு பெற்றதை அடுத்து, தமிழகத்தின் 38-வது தலைமைச் செயலாளராக 31 அகத்து 2008 அன்று பொறுப்பேற்றார். 2010-ம் ஆண்டு அகத்து 31-ம் தேதி பணி ஓய்வு பெற்றார். இதனை தொடர்ந்து 2010-ம் ஆண்டு செப்டம்பர் 1-ம் தேதி தமிழ்நாடு தலைமை தகவல் ஆணையராக நியமிக்கப்பட்டார். 2015-ம் ஆண்டு ஏப்ரல் 27-ம் தேதி பணியிலிருந்து ஓய்வு பெற்றார்.
# வடிவம் (தாவரவியல்)

பெயர் பயன்படுத்தப்படுகிறது.]]
தாவரவியல் பெயரிடலில், ***வடிவம்*** (பன்மை *வடிவங்கள்*) என்பது "இரண்டாம் நிலை" வகைபிரித்தல் பெயரீட்டத் தரநிலையில் ஒன்றாகும். இது தாவர பல்வகைமைக்குக் அடுத்த தரநிலையாகும். சிற்றினத்திற்குக் கீழே உள்ள நிலையாகும். மூன்று படிநிலைக்கு மேல் வரிசைப்படுத்தப்படும் போது வகைப்பாட்டியலில் "வகைப்பாடு" குறிப்பிடப்படவேண்டும். ஆனால் மூன்று பகுதிகள் மட்டுமே வகைப்பாட்டு அலகில் "பெயரினை” உருவாக்குகின்றன: இதில் ஒன்று பேரினப் பெயர். ஒரு குறிப்பிட்ட அடைமொழி, மற்றும் ஒரு சிற்றின கீழ்நிலை அடைமொழி .  
"வ" அல்லது முழுமையாக "வடிவம்" என்பது தரவரிசையைக் குறிக்க அகச்சிவப்பு பெயரினைக் குறிக்க முன் வைக்கப்பட வேண்டும். இது சாய்வு எழுத்துகளில் எழுதப்படுவது இல்லை. செய்யப்படவில்லை.  
உதாரணத்திற்கு:  
- *அக்கேந்தோகாலிசியம் ஸ்பின்னிஃப்ளோரம்* வ *கிளிம்பெல்லியனும்* அல்லது
- *அக்கேந்தோகாலிசியம் ஸ்பின்னிஃப்ளோரம்* வடிவம் *கிளிம்பெல்லியனும்* (வெட்லிச் & வெர்டெர்ம்) டொனால்ட்
- *கிரேடேகசு ஏசுடிவாலிசு* (வால்டர்) டார். & அ. கிரே வார். *செரசோடியசு* சார்க் வ. *லுகுலெண்டா* சார்க். ஒரு தாவரத்தின் வகைப்பாடு: அதன் பெயர்:
- *கிரேடேகசு ஏசுடிவாலிசு (*வால்டர்) டார். & அ. கிரே வ. *lலுகுலெண்டா சார்க்.*  
ஒரு வடிவம் என்பது பொதுவாக ஒரு குறிப்பிடத்தக்க உருவவியல் வேறுபாடுடைய குழுவைக் குறிக்கின்றது. வழக்கமான வகைபிரித்தல் நடைமுறை என்னவென்றால், வடிவத்திற்குள் வகைப்படுத்தப்பட்ட தாவரங்கள் நெருங்கிய தொடர்புடையதாகத் தெரியவில்லை (இவை ஒரு உயிரினக்கிளையினை உருவாக்கக்கூடாது). உதாரணமாக, வண்ண வண்ணப் பூக்களைக் கொண்ட உயிரினங்களின் வெள்ளை-பூச்செடிகளைக் கூறலாம் (எ.கா., "வ. *ஆல்பா* " என). ***பார்மே அபோமிசிடிசே*** கருவுறா கனிமுறையில் பாலிலி இனப்பெருக்கம் செய்யவல்லது. சிறிய மரபணு வேறுபாடுகளின் அடிப்படையில் கோட்பாட்டளவில் எண்ணற்ற வடிவங்கள் உள்ளன, மேலும் குறிப்பிட்ட முக்கியத்துவம் வாய்ந்த சில மட்டுமே பெயரிடப்பட வாய்ப்புள்ளது.
# ஜேம்ஸ் ஈ. பேண்டா

**ஜேம்ஸ் ஈ. பேண்டா** (*James E. Banta*) என்பவர் அமெரிக்கச் சுகாதார அறிவியலாளர் மற்றும் இழைய வளர்ப்பில் டெங்கு வைரசை முதலில் வளர்த்தவர் ஆவார். மேலும் இவர் உயிரணுவில் நோயாக்க விளைவை நிரூபித்தவர். 1959ஆம் ஆண்டில் அமெரிக்காவின் அறிவியல் முன்னேற்றத்திற்கான சங்கத்தில் சக உறுப்பினராகத் தேர்ந்தெடுக்கப்பட்டார். துலேன் பல்கலைக்கழகத்தின் பொதுச் சுகாதாரம் மற்றும் வெப்பமண்டல மருத்துவப் பள்ளி முதல்வராக 1975 முதல் 1987 வரை பணியாற்றினார்.
# குண்டற சட்டமன்றத் தொகுதி

**குண்டற சட்டமன்றத் தொகுதி** கேரள சட்டமன்றத்திற்கான 140 தொகுதிகளில் ஒன்று ஆகும். இந்த தொகுதியானது கொல்லம் மாவட்டத்தில் உள்ள 11 சட்டமன்றத் தொகுதிகளில் ஒன்றாகும்.
# குண்டற சட்டமன்றத் தொகுதி

## வரலாறு

இந்த தொகுதியானது முன்பு *பெரியநாடு சட்டமன்ற தொகுதி என்று* பெயரிடப்பட்டது. 1957 ஆம் ஆண்டில், அது கலைக்கப்பட்டு திரிக்கடவூர் தொகுதி என்று மாறியது. 1960 தேர்தலின் போது திரிக்கடாவூர் இரண்டு உறுப்பினர்களைக் கொண்ட தொகுதியாக இருந்தது. பின்னர் 1967 ஆம் ஆண்டில், திக்கடாவூரைக் கலைத்து குண்டற தொகுதியாக உருவாக்கப்பட்டது. 1967 இல் நடைபெற்ற தேர்தலில் மார்க்சிஸ்ட் கட்சியின் பி. கே. சுகுமாரன் குண்டற சட்டமன்றத் தொகுதியிலிருந்து தேர்ந்தெடுக்கப்பட்ட முதல் உறுப்பினரானார்.
# குண்டற சட்டமன்றத் தொகுதி

## சட்டமன்ற உறுப்பினர்கள்

| 1967 | பி. கே. சுகுமாரன் | இபொக(மா) | 1967-1970 |  |
| --- | --- | --- | --- | --- |
| 1970 | ஏ.ஏ. ரஹீம் | இதேகா | 1970-1977 |  |
| 1977 | 1977-1980 |  |  |  |
| 1980 | வி.வி.ஜோசப் | இபொக(மா) | 1980-1982 |  |
| 1982 | தொப்பில் ரவி | இதேகா | 1982-1984 |  |
| 1987 | ஜெ. மெர்சிகுட்டி அம்மா | இபொக(மா) | 1987-1991 |  |
| 1991 | அல்போன்சா ஜான் | இதேகா | 1991-1996 |  |
| 1996 | ஜெ. மெர்சிகுட்டி அம்மா | இபொக(மா) | 1996-2001 |  |
| 2001 | கடவூர் சிவதாசன் | இதேகா | 2001-2006 |  |
| 2006 | எம். ஏ பேபி | இபொக(மா) | 2006–2011 |  |
| 2011 | 2011–2016 |  |  |  |
| 2016 | ஜெ. மெர்சிகுட்டி அம்மா | 2016 - 2021 |  |  |
| 2021 | பி. சி விஷ்ணுநாத் | இதேகா | 2021 - | } |
# சோமேசுவர சுவாமி கோவில், அப்பிகொண்டா

**சிறீ சோமேஸ்வர சுவாமி கோயில்** (*Someswara Swamy Temple*) என்பது இந்திய மாநிலமான ஆந்திரப் பிரதேசத்தில் விசாகப்பட்டினத்திலிருந்து 35 கி.மீ தூரத்தில் அப்பிக்கொண்டா என்ற கிராமத்தில் ஒரு மலையில் அமைந்துள்ள சிவன் கோயிலாகும். ஒரு உள்ளூர் புனைவுகளின்படி, 'கபில மகரிஷி'க்கு சிவன் வழங்கிய ஆத்மலிங்கம் கருவறைக்குள் உள்ளது.  
கடவுள் மீது அபரிமிதமான பக்தி நம்பிக்கைகளைக் கொண்டிருந்த கபில மகரிஷி, இந்த இடத்தில் நூறு சிவலிங்கங்களை அமைத்தார். இவற்றில், தற்போது ஐந்து சிவலிங்கங்கள் மட்டுமே காணப்படுகின்றன. மற்ற அனைத்தும் காலப்போக்கில் நிலத்தடியில் ஒன்றிணைந்ததாகக் கூறப்படுகிறது.
# சோமேசுவர சுவாமி கோவில், அப்பிகொண்டா

## வரலாறு

இந்தக் கோயில் 1070ஆம் ஆண்டில் சோழ வம்சத்தின் முதலாம் குலோத்துங்க சோழனால் கட்டப்பட்டது. இது சோழ நினைவுச்சின்னம் என்று குறிப்பிடப்படுகிறது.
# சோமேசுவர சுவாமி கோவில், அப்பிகொண்டா

## பின்னணி

சோமேசுவரர் கோயில் மிகவும் பிரபலமானது. இந்த பிராந்தியத்தில், மகா சிவராத்திரிக்கு 1 லட்சத்துக்கும் மேற்பட்ட (100,000) பக்தர்கள் திருவிழாவின் போது வருவார்கள். இந்தக் கோவிலை இந்திய தொல்பொருள் ஆய்வு நிறுவனம் பாதுகாக்கப்பட்ட நினைவுச்சின்னமாக அறிவித்துள்ளது.
# கொல்லம் சட்டமன்றத் தொகுதி

**கொல்லம் சட்டமன்றத் தொகுதி** கேரள சட்டமன்றத்திற்க்கான 140 தொகுதிகளில் ஒன்று ஆகும். இந்த தொகுதியானது கொல்லம் மாவட்டத்தில் சட்டமன்றத் தொகுதிகளில் ஒன்றாகும். இந்த தொகுதியின் உறுப்பினராக 2016 கேரள சட்டமன்றத் தேர்தல் முதல் பிரபல மலையாளத் திரைப்பட நடிகர் முகேஷ் ஆவார்.
# கொல்லம் சட்டமன்றத் தொகுதி

## தொகுதியின் அமைப்பு

கொல்லம் தொகுதியில் இருந்து தேர்ந்தெடுக்கப்பட்ட தற்போதைய உறுப்பினர் ஆவார். ]]
கொல்லம் சட்டமன்றத் தொகுதியில் கொல்லம் மாநகராட்சியின் 19 வார்டுகள், கீரிப்புழா மற்றும் 12 பஞ்சாயத்துக்களை உள்ளடக்கியது ஆகும்.
# கொல்லம் சட்டமன்றத் தொகுதி

## தேர்தல் வரலாறு

### திருவிதாங்கூர்-கொச்சின் சட்டமன்றத் தேர்தல்கள்

| 1951 | டி. கே. திவகரன் | புசோக | 2,349 | இடது |  |
| --- | --- | --- | --- | --- | --- |
| 1954 | டி. கே. திவகரன் | புசோக | 6,175 | இடது | } |
# கொல்லம் சட்டமன்றத் தொகுதி

## சட்டமன்ற உறுப்பினர்கள்

தொகுதியை பிரதிநிதித்துவப்படுத்திய கேரள சட்டமன்ற உறுப்பினர்கள் பட்டியல்:  
| 1957 | ஏ. ஏ. ரகீம் | இதேகா | 7,796 | 1957 – 1960 |
| --- | --- | --- | --- | --- |
| 1960 | 6,292 | 1960 – 1965 |  |  |
| 1965 | கென்றி ஆஸ்டின் | இதேகா | 250 | 1965 – 1967 |
| 1967 | டி. கே. திவாகரன் | சுயேச்சை | 9,751 | 1967 – 1970 |
| 1970 | புசோக | 11,101 | 1970 – 1977 |  |
| 1977 | தியாகராஜன் | 13,016 | 1977 – 1980 |  |
| 1980 | கடவூர் சிவதாசன் | புசோக(ச) | 2,414 | 1980 – 1982 |
| 1982 | புசோக | 7,077 | 1982 – 1984 |  |
| 1987 | பாபு டிவாகரன் | 12,722 | 1987 – 1991 |  |
| 1991 | கடவூர் சிவதாசன் | இதேகா | 4,476 | 1991 – 1996 |
| 1996 | பாபு டிவாகரன் | புசோக | 6,298 | 1996 – 2001 |
| 2001 | புசோக(பி) | 12,275 | 2001 – 2006 |  |
| 2006 | பி. கே. குருதாசன் | இபொக(மா) | 11,439 | 2006 – 2011 |
| 2011 | 8,540 | 2011 – 2016 |  |  |
| 2016 | முகேசு | 17,611 | 2016 - 2021 |  |
| 2021 | 2,072 | 2021 - | } |  |
# நவ்லாகா கோவில்

**நவ்லாகா கோயில்** (*Navlakha Temple*) என்பது இந்திய மாநிலமான குசராத்தில் கும்லி என்ற இடத்தில் அமைந்துள்ள பொ.ஊ. 12ஆம் நூற்றண்டைச் சேர்ந்த கோயிலாகும். இது ஜெத்வா ஆட்சியாளர்களால் கட்டப்பட்டது.
# நவ்லாகா கோவில்

## வரலாறு

சூரியக் கடவுளான சூரிய தேவனுக்கு அர்ப்பணிக்கப்பட்ட குசராத்தின் பழமையான சூரியக் கோயிலாகும். இது 12ஆம் நூற்றாண்டில் ஜெத்வா ஆட்சியாளர்களால் கட்டப்பட்டது. இது குசராத்தில் உள்ள கோயில்களிலேயே மிகப்பெரிய தளத்தை கொண்டுள்ளது, இது 45.72 x 30.48 மீ. நீளம் கிழக்கு நோக்கி அமைந்துள்ளது. இதில் ஒரு அழகான நுழைவு வளைவு அல்லது கீர்த்தி தோரணம் இருந்தது. அது இப்போது அழிந்துவிட்டது. இங்கே, பிரம்மா, சாவித்திரி, சிவன், பார்வதி, இலட்சுமி நாராயணன் ஆகிய தெய்வங்களின் சிலைகளும் உள்ளன .  
ஒன்பது லட்சம் செலவில் கட்டப்பட்டதால் இக்கோயிலுக்கு நவ்லாகா என்று பெயர் வந்தாகத் தெரிகிறது. இந்த கோயில் மாரு-குர்ஜாரா கட்டிடக்கலையில் (அல்லது சோலாங்கி பாணியில்) கட்டப்பட்டுள்ளது.  
பிரதான கோயிலுக்கு வெளியே கும்லி விநாயகர் கோயில் என்று அழைக்கப்படும் ஒரு பிள்ளையார் கோயில் உள்ளது. இந்த கோயில் 10 ஆம் நூற்றாண்டில் கட்டப்பட்டதாகக் கூறப்படுகிறது
# நவ்லாகா கோவில்

## தற்போதைய நிலை

இந்திய [[இந்தியத் தொல்லியல் ஆய்வகம் கோயிலை புனரமைப்பு செய்து, சுற்றுலா மற்றும் வரலாற்று முக்கியத்துவம் வாய்ந்த இடமாக உருவாக்கியுள்ளது.
# காளிகா மாதா கோவில்

**காளிகா மாதா கோயில்** (Kalika Mata Temple) என்பது இந்தியாவின் குசராத்தின் தேவ்பூமி துவாரகை மாவட்டத்தில் உள்ள புதிய திரேவாடு கிராமத்தில் அமைந்துள்ளது.
# காளிகா மாதா கோவில்

## வரலாறு

இந்தக் கோயில் மைத்ரகர் காலத்திற்கு (7 ஆம் நூற்றாண்டு) சொந்தமானது. இந்தியத் தொல்லியல் ஆய்வகம் இந்தக் கோவிலை தேசிய முக்கியத்துவத்தின் நினைவுச்சின்னமாக வகைப்படுத்தியுள்ளது.
# காளிகா மாதா கோவில்

## கட்டிடக்கலை

எம்.ஏ. டாக்கி மற்றும் நானாவதி ஆகியோர் கோயிலை அதன் விமானம் காரணமாக புதிய திராவிடக் கட்டிடக்கலையுடன் வகைப்படுத்தியுள்ளனர்.
# வெள்ளீசுவரர் கோவில், மாங்காடு

**வெள்ளீசுவரர் கோயில்** (* Velleswarar Temple* ) என்பது இந்திய மாநிலமான தமிழ்நாட்டின் சென்னையின் புறநகரான மாங்காடு என்ற இடத்தில் அமைந்துள்ள இந்துக் கோவிலாகும். 2 ஏக்கர் பரப்பளவில் அமைந்துள்ள இது மங்காட்டிலுள்ள 3 பிரதான கோயில்களான வைகுண்ட பெருமாள் கோயில் காமாட்சி அம்மன் கோயில் போன்றது. இந்த கோயில் தமிழக அரசின் இந்து சமய அறநிலையத் துறையால் நிர்வகிக்கப்படுகிறது. இது மங்காட்டில் உள்ள காமாட்சி அம்மன் கோயிலிலிருந்து சுமார் 2 கிலோமீட்டர் தொலைவில் அமைந்துள்ளது.